CELEX: 62016TN0348
Language: hu
Date: 2016-06-27 00:00:00
Title: T-348/16. sz. ügy: 2016. június 27-én benyújtott kereset – Aristoteleio Panepistimio Thessalonikis kontra az Európai Kutatási Tanács Végrehajtó Ügynöksége (ERCEA)

16.8.2016   
            
            
               HU
            
            
               Az Európai Unió Hivatalos Lapja
            
            
               C 296/39
            
         2016. június 27-én benyújtott kereset – Aristoteleio Panepistimio Thessalonikis kontra az Európai Kutatási Tanács Végrehajtó Ügynöksége (ERCEA)
   (T-348/16. sz. ügy)
   (2016/C 296/49)
   Az eljárás nyelve: görög
   
      Felek
   
   
      Felperes: Aristoteleio Panepistimio Thessalonikis (Thessaloniki, Görögország) (képviselő: V. Christianos ügyvéd)
   
      Alperes: az Európai Kutatási Tanács Végrehajtó Ügynöksége (ERCEA) (Brüsszel, Belgium)
   
      Kérelmek
   
   A felperes azt kéri, hogy a Törvényszék:
   
               —
            
            
               állapítsa meg, hogy az alperesnek a 2016. május 26-i 3241606289. sz. terhelési értesítésen szereplő a MINATRAN projekt tekintetében az Aristoteleio Panepistimio Thessalonikis által kapott támogatás egy részének 245 525,43 euró összegben való visszatéríttetésére irányuló követelése megalapozatlan, valamint hogy ez az összeg támogatható kiadásokra vonatkozik;
            
         
               —
            
            
               az Európai Kutatási Tanács Végrehajtó Ügynökségét kötelezze a felperes költségeinek viselésére.
            
         
      Jogalapok és fontosabb érvek
   
   A felperes azt kéri, hogy az Európai Unió Törvényszéke – az EUMSZ 272. cikk értelmében – állapítsa meg, hogy az ERCEA által vitatott összeg támogatható kiadásokat képez.
   Keresete alátámasztása érdekében a felperes azt állítja, hogy az ERCEA által vitatott kiadások – különösen a személyzeti kiadások, az utazási költségek, valamint a közvetett kiadások – támogathatók. Ezt alátámasztják a felperes által az ERCEA-nak a helyszíni ellenőrzés során, majd a később közöttük lezajlott levélváltás keretében átadott információk, továbbá különösen a szolgáltatott információk együttes vizsgálata.